अब तक 1.5 लाख पौधे बांट चुकी है दिल्ली सरकार
जब दुनिया जलवायु संकट से जूझ रही है दिल्ली सरकार राजधानी के हरित क्षेत्र को बढ़ाने के लिए सराहनीय काम कर रही है। इसी कड़ी में दिल्ली सरकार के पर्यावरण व वन विभाग की ओर से वन महोत्सव 2020 के लिए 10 से 26 जुलाई तक पौधारोपण पखवाड़ा मनाया जा रहा है।
राज्य ब्यूरो, नई दिल्ली:
जब दुनिया जलवायु संकट से जूझ रही है, दिल्ली सरकार राजधानी के हरित क्षेत्र को बढ़ाने के लिए सराहनीय काम कर रही है। इसी कड़ी में दिल्ली सरकार के पर्यावरण व वन विभाग की ओर से वन महोत्सव 2020 के लिए 10 से 26 जुलाई तक पौधारोपण पखवाड़ा मनाया जा रहा है। इसके तहत अब तक पूरी दिल्ली में वन विभाग की सभी नर्सरियों से आम, जामुन, तुलसी नीम, पीपल, बरगद, अर्जुन आदि के 1.5 लाख से अधिक पौधे वितरित किए जा चुके हैं। अकेले वन विभाग द्वारा 50 हजार से अधिक पौधे लगाए गए हैं।
शुक्रवार को दिल्ली के परिवहन मंत्री कैलाश गहलोत ने रजोकरी स्थित वन में अधिकारियों और इको टास्क फोर्स के साथ बरगद का पौधा लगाकर पौधारोपण अभियान में भाग लिया। उन्होंने ट्वीट कर कहा कि हम मुख्यमंत्री अरविद केजरीवाल के नेतृत्व में दिल्ली को हराभरा बनाने के लिए प्रयासरत हैं।
इस पौधारोपण पखवाड़े का 10 जुलाई को उद्घाटन हुआ था। इस दौरान दिल्ली के पर्यावरण व वन मंत्री गोपाल राय और वन विभाग के सभी वरिष्ठ अधिकारियों ने पौधारोपण किया था। 13 औषधीय पौधों की प्रजातियों को विशेष रूप से कोरोना के खिलाफ प्रतिरक्षा बढ़ाने वाले गुणों के लिए पहचाना जाता है, जो पूरे राज्य में फैले वन विभाग की विभिन्न नर्सरियों से मुफ्त में वितरित किए जा रहे हैं।
hin_Deva hin_Deva hin_Deva hin_Deva awa_Deva hin_Deva